Isaias Bowman
Isaias Bowman (natus Isaiah Bowman in Canada anno 1878; mortuus anno 1950 Baltimorae) fuit geographus Americanus et consiliarius apud gubernium Americanum de rebus geographicis. Anno 1919 fuit legatus Civitatum Foederatarum apud deliberationem de pace componenda Lutetiae factam. Annis ab 1915 ad 1935 fuit praefectus Societatis Geographicae Americae, annis ab 1935 ad 1948 praeses universitatis Johns Hopkins.